**John W. Pehle** (født 2. februar 1909 i Minneapolis i Minnesota i USA, død 24. mars 1999 i Bethesda i Maryland) var en amerikansk advokat og første direktør for War Refugee Board i Washington, DC. Han ble posthumt tildelt Congressional Gold Medal for sin innsats for på redde jøder fra Holocaust.

Liv og virke
------------

### Bakgrunn

Han studerte engelsk ved Creighton University i Omaha og fullførte studier i rettsvitenskap ved Yale University i New Haven i Connecticut. Han var påvirket av professor Thurman Arnold og rettsrealismen.[] Ved Yale traff han sin tilkommende hustru Frencha Elser.

### Treasury Department

I 1934 flyttet han til Washington og han begynte ved Finansdepartementet, Treasury Department. Senere ble han finansminister Henry Morgenthaus assistent og fra 1940 direktør for kontrollen med utenriksbetalingene. Allerede før angrepet på Pearl Harbor begynte USAs økonomiske krigføring, og hans avdeling kontrollerte kapitalstrømmene med kontinentaleuropeiske og asiatiske land.

Den 25. juni 1943 kom det en henvendelse fra State Department til finansdepartementet og pengeoverføringer knyttet til World Jewish Congress' hjelpe- og redningsarbeid - Røde Kors-nødhjelp og angående løsepengeutetalinger for frikjøp av jøder fra Transnistria. Det var da Pehle første gang kom offisielt i berøring med aspekter ved jødeforfølgelsene. De planer som ble lagt støtte på motstand og uthalingsforsøk fra State Department.

### War Refugee Board

Da han og hans medarbeidere måtte fastslå at State Department vedvarende forsinket utbetalinger ment til jødiske hjelpeorganisasjoner og at de underslo nyheter og jødeutryddelser i Europa, ble han med på å forfatte rapporten *Report to the Secretary on the Acquiescence of This Government in the Murder of the Jews*. Finansminister Morgenthau fremla en skjerpet versjon av den for president Roosevelt, og han sluttet seg til forslaget om å opprette en selvstendig myndighet med vidtgående fullmakter til hjelp til jøder. Slik kom han i forkjøpet et parlamentarisk initiativ utgått fra Bergsongruppen. I januar 1944 opprettet presidenten slik War Refugee Board (WRB), og Pehle ble utnevnt til dets direktør. Han fremla Auschwitzprotokollene den 8. november 1944 for Krigsdepartementet og bad forgjeves om USA skulle bombardere tilintetgjørelsesleiren Auschwitz-Birkenau; tidligere hadde han med en viss skepsis fremlagt slike planer for Krigsdepartementet.

Ved slutten av 1944 avtegnet det seg at krigen snart ville være vunnet i Europa. Mit sin vilje ble da Pehle gitt ledelsen for en avdeling for *Surplus Property and Procurement*. Pehles etterfølger i WRB ble general William O'Dwyer. Ifølge holocaustforskeren David Wyman medvirket WRB til å berge 200 000 jøder. Pehle beklaget at WRB var for liten stilt overfor jødeutryddelsene, og var blitt opprettet for sent.

### Advokatfirma

I 1946 sluttet Pehle i Treasury Department. Han grunnla sammen med advokater fra WRB-tiden advokatfirmaet Pehle, Lesser, Mann, Riemer & Luxford i Washington, spesialisert på internasjonal økonomisk rett.

Pehle etterlot seg ingen dagbøker eller memoarer, og han var tilbakholdende med opplysninger fra sin tid som leder av WRB.

I 2006 ble han posthumt æret med Congressional Gold Medal for sin innsats for jødene.

Referanser
----------

1. ↑   Library of Congress Authorities, Library of Congress autoritets-ID no97042278, besøkt 19. desember 2019[Hentet fra Wikidata]
2. ↑  Rebecca Erbelding: *Rescue Board – The untold story of America's efforts to save the Jews of Europe.* Doubleday 2018, ISBN 978-0-385-54251-7, s. 25 f.
3. ↑  Monty Noam Penkower: *Jewish Organizations and the Creation of the U.S. War Refugee Board.* In: *The Nazi Holocaust – Bystanders to the Holocaust.* Volume 2, utg.: Michael R. Marrus, Meckler 1989, ISBN 0-88736-264-8, s. 912 f.
4. ↑  Rebecca Erbelding: *Rescue Board – The untold story of America's efforts to save the Jews of Europe.* s. 53 ff.
5. ↑  *War Refugee Board Director John Pehle to Assistant Secretary of War John McCloy.* USHMM Holocaust Sources in Context, lest 25. juli 2021.
6. ↑  Rebecca Erbelding: *Rescue Board – The untold story of America's efforts to save the Jews of Europe.* s. 225 f.
7. ↑  Louis Rapoport: *Shake Heaven and Earth ― Peter Bergson and the struggle to rescue the Jews of Europe.* Gefen Publishing 1999, ISBN 965-229-182-X. s. 154.
8. ↑  Rebecca Erbelding: *Rescue Board – The untold story of America's efforts to save the Jews of Europe.* S. 271.
9. ↑  Rebecca Erbelding: *Rescue Board – The untold story of America's efforts to save the Jews of Europe.* s. 223.
10. ↑  War Refugee Board (WRB) auf Holocaust Memorial Museum of San Antonio, lest 24. Juli 2021.

Litteratur
----------

* Rebecca Erbelding: *Rescue Board – The untold story of America's efforts to save the Jews of Europe.* Doubleday 2018, ISBN 978-0-385-54251-7.
* Rafael Medoff: *Blowing the Whistle on Genocide – Josiah E. DuBois, Jr. and the Struggle for a U.S. Response to the Holocaust.* Purdue University 2009, ISBN 978-1-55753-507-8.

Eksterne lenker
---------------

* War Refugee Board Director John Pehle to Assistant Secretary of War John McCloy. USHMM Holocaust Sources in Context.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |